Brenda Hale, Baroness Hale of Richmond

Brenda Marjorie Hale, Baroness Hale of Richmond,  (nosusu ontok 31 Milatok 1945), nopo nga songulun gompongotus British i koumbal momuru sabaagi Ponorikohon Mahkamah Agung United Kingdom mantad toun 2017 gisom kinotingkadan disido ontok toun 2020.Senior Judiciary List , Ministry of Justice.

Ontok toun 2004, minampayat isido do House of Lords sabaagi Lord of Appeal in Ordinary. Isido no o tondu i nokoumbal pinosiliu jawatan dii. Momuru isido sabaagi Law Lord gisom toun 2009 gisom pinoundaliu isido miampai Law Lords suai, kumaa Mahkamah Agung i wagu po tinuridong asil mantad Constitutional Reform Act 2005. Momuru isido sabaagi Mongunguhup Ponorikohon Mahkamah Agung mantad toun 2013 gisom toun 2017.

Ontok 5 Manom 2017, pinosiliu i Lady Hale id siriba kotoinaan Luguan Montiri Theresa May montok momuru sabaagi Ponorikohon Mahkamah Agung, om minopolombus batos ontok 2 Gumas 2017. Isido nopo nga tulun kotolu om tondu koiso i mongigit jawatan dii. Lady Hale nogi nga songulun mantad limo tondu i nokoumbal pinosiliu kumaa Mahkamah Agung (miampai di Lady Black of Derwent, Lady Arden of Heswall, Lady Rose of Colmworth om Lady Simler).

Nosiliu i Lady Hale do gompongotus pointatap Mahkamah Rayuan Akhir Hong Kong ontok toun 2018. Ontok Mahas 2021, minanahak isido kopoilaan kokomoi kootuson disio do au mangapalai kawagu koposilihan id mahkamah Hong Kong kalapas nolimpupusan timpu momuruan dau ontok Madas, miampai minongomoi do bagas kooturan koumoligan pogun Hong Kong i kontroversial. Isido nopo nga gompongotus wanan british koiso i minidu mantad mahkamah takwas Hong Kong kalapas pinogirot kooturan koumoligan dii ontok toun 2020.

Ontok toun 2019, pinosiliu i Lady Hale sabaagi Profesor Kehormat Undang-Undang id University College London. Momuru nogi i Hale sabaagi Ponorikohon Tapantang Cambridge University Law Society mantad di toun 2015.

Ontok 11 Milatok 2020, sinowolianan i Lady Hale di Lord Reed of Allermuir sabaagi Ponorikohon Mahkamah Abantug.
Ontok toun 2021, nosiliu i Hale do felo tapantang id Mansfield College, Oxford.

Ontok toun 2022, nonuan i Lady Hale do gaa' Ijazah Kehormat Doktor Undang-Undang mantad University of Chichester.

Koposion pogulu
Brenda Marjorie Hale nosusu ontok 31 Milatok 1945 id Leeds, West Riding of Yorkshire. Koduo-duo nopo molohing disido nga luguan mongingia' sikul. Kiwaa duo tobpinai dau tondu. Poingion isido hilo id Redcar gisom tolu toun pogulu minundaliu miampai molohing kumaa hilo Richmond, North Yorkshire. Sinumikul isido hilo Richmond High School for Girls (baino nopo nga soboogian mantad Richmond School), id nombo nokoumbal isido om koduo-duo tobpinai tondu dau nosiliu luguan susumikul. Sumusuhut, minongoput isido sinikulan id Girton College, Cambridge (tulun koiso mantad sikul dau i notorimo sumuang id Cambridge), id gana undang-undang. Hale nopo nga songulun mantad onom tondu id kalas dau i kiwaa 110 susumikul kusai om nakaawi isido ponginabsan ontok toun 1966 miampai kootuson kelas pertama nokoinuntu om nosiliu susumikul bobos abantug id suang kalas disido.

Kalapas nosiliu lungkitas undang-undang mongunguhup id Victoria University of Manchester (baino nopo nga University of Manchester) ontok toun 1966 om lungkitas poimponu ontok 1968, notorimo isido sumuang id Bar di Gray's Inn ontok 1969, miampai nakaanu kinoyonon koiso id suang panaasan kolimpupuson Bar montok toun dii.

Kumalaja daamot sabaagi luyal, nakaawi i Hale do 18 toun om kogumuan nopo timpu dii nga id suang gana akademik, nosiliu Pembaca Undang-undang ontok toun 1981 om Profesor Undang-undang id Manchester ontok toun 1986. Duo toun pogulu dii, nosiliu isido tondu koiso om tulun bobos omulok i pinosiliu kumaa Suruhanjaya Undand-Undand, mogigintong piipiro ponginwoguan toponsol id suang undang-undang paganakan poingompus siam toun momuru id suruhanjaya dii. Ontok toun 1989, pinosiliu isido sabaagi Peguam Kanan (Queen's Counsel).

Kalaja kehakiman
Pinosiliu i Lady Hale sabaagi recorder (hakim sirkuit sambilan]]) ontok toun 1989, om ontok toun 1994 nosiliu gompongotus id Boogian Paganakan do High Court of Justice (lohowon sabaagi The Honourable Mrs Justice Hale). Ontok pinosiliu isido, miagal koubasanan, pinosiliu nogi isido sabaagi Dame Commander of the Order of the British Empire (DBE). Ontok toun 1999, nokoomit i Lady Hale di Dame Elizabeth Butler-Sloss i nosiliu tondu koduo i pinosiliu id Mahkamah Rayuan (kalapas dii lohowon sabaagi The Right Honourable Lady Justice Hale), om nokosuang do Privy Council kopihondot nogi timpu dii.

Ontok 12 Milatok 2004, pinosiliu isido sabaagi Lord of Appeal in Ordinary tondu koiso om noonuan pamalahawan life peer sabaagi Baroness Hale of Richmond, do Easby id County North Yorkshire. Momuru isido id House of Lords sabaagi Crossbencher.Baroness Hale of Richmond: Parliamentary career – website of the UK Parlement

Ontok Mahas 2013, pinosiliu isido sabaagi Mongunguhup Ponorikohon Mahkamah Agung United Kingdom monowoli di Lord Hope of Craighead. Ontok Madas 2017, pinosiliu isido sabaagi Ponorikohon Mahkamah Agung sumusuhut, monowoli di Lord Neuberger of Abbotsbury. Mimpuun isido mogowit buruon dii ontok Manom 2017.

Ontok Momuhau 2018, id suang iso ponorubungan kopihondot kinoulitan toun ko-100 do Sex Disqualification (Removal) Act 1919, minanahak i Lady Hale boboroson do nuru sumiliu lobi mogikaakawo o kotinanan kehakiman moi do kikotumbayaan takawas o tulun awam kumaa gompongotus ngaawi. Minongomoi i Hale do koobian koulunan i lobi osulimbang id mahkamah bobos akawas United Kingdom om nogi koburuon di lobi osikap montok popointutun tulun mantad etnik minoriti om tulun miampai koposion di au songkuro osonong. Sundung do ingkaa, gumaga' i Lady Hale do diskriminasi positif miampai minongomoi do "aiso i manu kopuriman do nakaanu yolo buruon dii maya nunu-nunu laang suai ko' maya merit diolo sondii".

Ontok Manom 2019, Luguan Montiri i Boris Johnson minanangguh Parlimen kokomoi Brexit. Sabaagi Ponorikohon Mahkamah Agung United Kingdom, Lady Hale miampai oinsanan 11 tulun Gompongotus Mahkamah Agung, miampai iso rolou minaganu kootuson do koimaan penangguhan Parlimen di Johnson nopo nga au pohimagon id pisuk undang-undang, om minomupus penangguhan Parlimen dii. Tumanud di Hale, kootuson nopo dii nga okon ko iso toud koimayaan nga iso kababasan." Ontok toun 2020, soira norikot umul kotingkadan wajib, tinumingkod (bersara) i Lady Hale mantad mahkamah.

 Buruon Kehakiman id Hong Kong 
Ontok 21 Gomot 2018, minanahak kopoilaan o kotinanan kehakiman Hong Kong do kopoingkakatan disido sabaagi gompongotus au pointatap mantad gana kuasa undang-undang commom law suai id Mahkamah Rayuan Akhir (Court of Final Appeal). Pinoindalan o kopoingkakatan disido miampai di Andrew Cheung om Beverley McLachlin. Kopoingkakatan nopo dii nga numaan warta do Luguan Eksekutif Hong Kong i Carrie Lam om minimpuun ontok 30 Madas 2018 montok timpu tolu toun.

Ontok Gumas 2020, kalapas minanahak o China do undang-undang koumoligan pogun i kontroversi kumaa Hong Kong, minanahak i Lady Hale do komi kokomoi katangaban disido kokomoi kotoinaan kes id Hong Kong: "Au oku koumbal do bersidang om montok nopo daa doho, au insan haro palan montok bersidang . . . om soira haro kinaantakan diti, kotoguang oku ponguhatan moral i serius montok pouhoton kumaa tinan sondii."

Ontok Mahas 2021, minopoilo isido gaab dau do au manu posilihon kawagu sabaagi gompongotus id Hong Kong kalapas olimpupusan o timpu buruon dau solinaid tolu toun ontok wulan Madas. Ontok minopoilo kootuson dau pogulu iso webinar, minongomoi nogi isido kokomoi bagas undang-undang koumoligan pogun om minimboros do, 'Au po otolinahas poingkuro yolo kaanu monoguang undang-undang koumoligan pogun di wagu. Kiwaa ogumu ponguhatan di au po nosimbar.' Sundung do ingkaa, minopoilo o Kotinanan kehakiman Hong Kong do minidu isido gama pounayan peribadi.

Nosiliu i Lady Hale do gompongotus wanan British koiso i minidu mantad mahkamah takawas Hong Kong kalapas tambalut iso kalaja dau ii no gompongotus Australia James Spigelman, i minidu mantad buruon sabaagi gompongotus Hong Kong ontok Milau 2020.
House of Lords
Nuut

Sukuon

Noputan labus

Profile from The Guardian, 9 January 2004